  Виталий Пронин Ижысь Шор площадьын 28-тӥ-30-тӥ апреле ужалоз "Туризм. Спорт. Отдых" адӟытон. Та ужрадэ пыриськозы триатлонъя ӵошатсконъёсты радъясьёс Андрей Кавун но Алексей Ческидов. Та адямиосты мукет сямен шуо на корт адямиос, угось соос трос пол пыриськылэмын триатлонъя дуннеысь ӵошатсконъёсы. Та вожвылъяськонъёс дыръя спортсменъёс нунал куспын 3,86 иськем уяса, 180 иськем великен но 42 иськем пыдын бызьыса ортчо. 28-тӥ апреле 19 час 30 минутэ Ижысь УдГУ-лэн библиотекаяз (Ломоносов ульча, 4б) та спортсменъёсын пумиськон луоз. Шор площадьын «Туризм. Спорт. Отдых» адӟытон дыръя но мугорез кыдатонлы бадӟым саклык висъяны чакламын. Мылкыд карисьёс кужымзэс эскерозы, ГТО куронъёсты быдэстыса, фин амалъя ветлыны дасяськисьёс понна мастер-класс ортчытэмын луоз, озьы ик ужалоз «Лукоборье: ньӧлэн ыбылӥськон» площадка, «Бызь субботнике» ужрад. Адӟытон мынон нуналъёсы спортысь мукет ужпумъёс сярысь но вераськон ӝутэмын луоз.Валентина Емельянова Туспуктэм: vk.com  